Diari Oficial de la Generalitat Valenciana


Sumari del DOGV 2464, del 07-03-1995 (1995/834040)

ORDRE de 20 de febrer de 1995, de la Conselleria d'Indústria, Comerç i Turisme, per la qual es determinen els diumenges i dies festius hàbils per a la pràctica comercial, en l'exercici 1995/96.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/20/(1)/dof/vci/html**

### Dades del document

Número de DOGV
:   2464

Data del DOGV
:   07-03-1995

Secció del DOGV
:   DISPOSICIONS GENERALS

Número del document
:   1995/834040


Data del document
:   20-02-1995

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

ORDRE de 20 de febrer de 1995, de la Conselleria d'Indústria, Comerç i Turisme, per la qual es determinen els diumenges i dies festius hàbils per a la pràctica comercial, en l'exercici 1995/96.  
El Decret 42/1994, de 21 de febrer, del Consell, que estableix el règim dels horaris comercials aplicable a tota la Comunitat Valenciana, determina que, com a norma general, els establiments comercials que hi ha instal·lats podran estar oberts al públic un màxim de vuit diumenges i festius durant l'exercici comercial, la duració del qual és de dotze mesos.  
L'article tercer de l'esmentat decret preveu que la fixació d'aquests dies es realitzarà per mitjà d'una ordre de la Conselleria d'Indústria, Comerç i Turisme, amb audiència i consulta prèvia a les associacions de consumidors i usuaris, organitzacions professionals i sindicals, i a les cambres de comerç. Igualment, decreta que la concreció dels dies podrà fer-se amb caràcter uniforme per a tots els establiments comercials, o permetre al comerciant la possibilitat de triar entre diversos dies alternatius que en l'ordre es determinen.  
En conseqüència, vist el calendari laboral vigent, i prenent en consideració els plantejaments demanats per mitjà d'un procés d'audiència i consulta desenvolupat,  
ORDENE:  
Article primer  
1. Durant el període que va entre el 1r de febrer de 1995 i el 31 de gener de 1996, els establiments comercials instal·lats a la Comunitat Valenciana podran estar oberts al públic fins un màxim de vuit diumenges i festius. Això sense perjudici del que es disposa en les ordres d'11 de maig de 1994, d'aquesta conselleria, publicades en el DOGV número 2.270, de 19 de maig de 1994.  
2. L'horari corresponent a cada diumenge o dia festiu, habilitat comercialment, serà fixat lliurement pel titular de l'establiment comercial, sense que passe mai de 12 hores.  
Article segon  
1. Amb aquesta finalitat, els establiments comercials interessats podran obrir al públic els diumenges i dies festius que s'indiquen a continuació:  
- 13 d'abril de 1995: Dijous Sant.  
- 8 d'octubre de 1995: diumenge, vespra de la Diada de la Comunitat Valenciana.  
- 3 de desembre de 1995: diumenge, campanya de Nadal-Reis.  
- 10 de desembre de 1995: diumenge, campanya de Nadal-Reis.  
- 17 de desembre de 1995: diumenge, campanya de Nadal-Reis.  
- 24 de desembre de 1995: diumenge, campanya de Nadal-Reis.  
2. A més dels sis dies fixats en l'apartat anterior, els establiments comercials interessats podran obrir al públic dos dies més, que es triaran entre els quatre que s'indiquen a continuació:  
- 30 d'abril de 1995: diumenge, vespra de la Festa del Treball.  
- 2 de juliol de 1995: diumenge, inici de la campanya de rebaixes d'estiu.  
- 31 de desembre de 1995: diumenge, campanya de Nadal-Reis.  
- 7 de gener de 1996: diumenge, inici de la campanya de rebaixes d'hivern.  
3. Els establiments comercials interessats hauran de comunicar els dos dies que trien, entre els quatre opcionals establerts, per mitjà d'una escrit dirigit al servei territorial de Comerç corresponent, dins el termini d'un mes, comptador a partir de la data de publicació d'aquesta ordre. En el cas que no es formule aquesta comunicació s'entendrà que l'establiment en qüestió ha optat per la possibilitat d'obrir al públic els dies 2 de juliol de 1995 i 7 de gener de 1996, quedant, per tant, impossibilitat d'obrir al públic els dies 30 d'abril de 1995 i 31 de desembre de 1995.  
Article tercer  
Els establiments comercials, dins de l'obligació que els assisteix d'exposar en lloc visible l'horari comercial, hauran d'informar adequadament al públic dels diumenges i festius en què van a estar oberts durant l'any comercial.  
DISPOSICIONS FINALS  
Primera  
Es faculta el director general de Comerç per a dictar les resolucions que calga per a desenvolupar i aplicar el que es disposa en aquesta ordre.  
Segona  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 20 de febrer de 1995  
El conseller d'Indústria, Comerç i Turisme,  
MARTíN SEVILLA JIMÉNEZ


Còpia Permalink ELI